দলীয় বিক্ষোভের মুখে চিরাগ

চিরাগ পাসওয়ানের বিরুদ্ধে ক্ষোভ জানিয়ে দল ছাড়তে চলেছে ৫ জন এনজেপি সাংসদ। বড়সড় ভাঙনের মুখে লোক জনশক্তি পার্টি। এরই মধ্যে লোকসভার স্পিকার ওমপ্রকাশ বিড়লার কাছে আবেদন জানিয়েছেন বিক্ষুব্ধ সাংসদরা। তাঁরা বলেছেন তাঁদের যেন সাংসদ হিসেবে না ধরা হয়। সূত্রের খবর, ৫ বিদ্রোহী মুখ যোগ দিতে পারেন জেডিইউতে। অনেকদিন ধরেই দলের অন্দরে চিরাগের বিরুদ্ধে ক্ষোভ জমা হচ্ছে। বিধানসভা নির্বাচনে এনজেপির ভরাডুবির পর চিরাগকে নেতা হিসেবে মেনে নিতে চাননি দলের একাধিক নেতা। এই বিক্ষোভের নেতৃত্বে চিরাগেরই কাকা পশুপতি পারস। যিনি নিজে ৫ বিদ্রোহী সাংসদদের মধ্যে একজন। লোকসভায় এলজেপির মোট ৬ জন সাংসদ রয়েছেন। একসঙ্গে ৫ জন দল ছাড়লে মাত্র একজন সাংসদ থাকবেন। যার ফলে অপ্রাসঙ্গিক হয়ে যাবে এনজেপি। গোটা বিষয় নিয়ে মারাত্মক জটে চিরাগ পাসওয়ান।